Държавен вестник, бр. 65, 2006 г., стр. 134

С Т Р .  134
Д Ъ Р Ж А В Е Н   В Е С Т Н И К
Б Р О Й  65
тният орган по разглеждане на заявлението
предлага на компетентния орган по  чл. 2, ал. 1
да издаде измененото разрешително за емисии
на парникови газове.
Чл. 15. Измененото разрешително се издава
под номера на първоначалното разрешително.
Чл. 16. (1) В срок 14 дни от издаване на изме-
неното разрешително на оператора се предава
един оригинал на хартиен носител. От ориги-
налните екземпляри на измененото разреши-
телно могат да бъдат издавани преписи.
(2) В срока по ал. 1 екземпляр от измене-
ното разрешително на хартиен и електронен
носител се предава в ИАОС и в съответната
РИОСВ за контрол по изпълнението на усло-
вията на издаденото разрешително за емисии
на парникови газове.
(3) Екземпляр от измененото разрешител-
но на електронен носител се предава на ад-
министратора на националния регистър по
чл. 131к ЗООС.
Г л а в а  ш е с т а
ОСЪЩЕСТВЯВАНЕ НА МОНИТОРИНГ ОТ
ОПЕРАТОРИТЕ НА ИНСТАЛАЦИИ, УЧАС-
ТВАЩИ В СХЕМАТА ЗА ТЪРГОВИЯ С КВО-
ТИ ЗА ЕМИСИИ НА ПАРНИКОВИ ГАЗОВЕ
Чл. 17. (1) Операторите на инсталации за
дейностите по чл. 131в, ал. 1 и 2 ЗООС извър-
шват мониторинг на емисиите на парникови-
те газове в съответствие с разпоредбите на
тази глава.
(2) Мониторингът обхваща всички емисии
на парникови газове от всички източници, от
инсталациите, осъществяващи някоя от дейнос-
тите, предвидени в чл. 131в, ал. 1 и 2 ЗООС.
(3) В мониторинга се включват емисиите при
нормални и извъннормални условия на експло-
атация, включително пускане и спиране на ин-
сталацията.
Чл. 18. (1) Изискванията за мониторинг се
определят от плана за мониторинг по приложе-
ние № 4.
(2) Планът за мониторинг, приложен към
заявлението за разрешително, се съгласува  в
съответствие с чл. 8, ал. 2 или чл. 14, ал. 2 и е
неразделна част от разрешителното за емисии
на парникови газове.
Чл. 19. (1) В плана за мониторинг операто-
рът посочва мониторинговата методология,
чрез която ще се определят променливите ве-
личини (данните за дейността, емисионните
фактори и коефициентите (факторите) на окис-
ление или превръщане), необходими за изчис-
ляване на емисиите на парникови газове.
(2) Методологията може да се основава на
изчисление или измерване.
(3) Изчислението на емисиите на въглероден
диоксид се извършва чрез следната формула:
СО2 емисии = данни за дейността * емисио-
нен фактор * коефициент на окисление.
(4) Методологията, основана на изчисление,
включва и избирането на съответния за дадена
дейност алгоритъм за определяне на промен-
ливите величини (данните за дейността, емиси-
онните фактори, коефициент на окисление и
коефициент на превръщане) в съответствие с
методиката по § 6.
(5) При изчисляване на променливите вели-
чини за съответните видове дейности се изпол-
зва комбинация от най-високите алгоритми,
освен ако това е технически неосъществимо или
би довело до неразумно високи разходи.
(6) Операторът може да предложи да из-
мерва емисиите, ако е способен да демонстри-
ра, че измерването дава по-висока точност, от-
колкото съответното изчисление, прилагайки
комбинация от най-високите алгоритми, и че
сравнението между измерването и изчислени-
ето е основано на идентичен списък от източ-
ници и емисии.
(7) Ако използва методология, основана на
измерване, операторът следва да осигури спаз-
ването на изискванията на чл. 44 от Закона за
измерванията, като използваните средства за
измерване следва да бъдат калибрирани, нас-
троени и проверявани от акредитирана лабо-
ратория.
(8) За всеки период на докладване операто-
рът е длъжен да подкрепи измерените емисии
чрез изчисление съгласно методиката по § 6.
(9) Операторът с одобрението на компетен-
тния орган по чл. 2,  ал. 2 комбинира измерва-
нето и изчислението за различни източници,
принадлежащи към една инсталация, ако това
не води до пропуски или до двойно отчитане
на емисии.
Чл. 20. Мониторинговата методология, коя-
то ще се прилага от оператора, се одобрява въз
основа на описание, оформено във вид на план
за мониторинг в съответствие с приложение № 4.
Чл. 21. Операторът е длъжен да промени
мониторинговата методология, когато:
1. достъпните данни са се променили и поз-
воляват по-висока точност в определянето на
емисиите;
2. нов източник на емисии предстои да бъде
включен в експлоатация;
3. са установени грешки в данните в резултат
на мониторинговата методология;
4. компетентният орган по чл. 2, ал. 1 или
верификаторът са изискали промяна.
Чл. 22. Операторът на инсталацията следва
да документира и архивира мониторинговите
данни по начин, позволяващ тяхното докладва-
не и верифициране, и да ги съхранява в продъл-
жение поне на 10 години.
Чл. 23. Данните от мониторинга се предста-
вят на компетентния орган по чл. 2, ал. 2 в го-
дишния доклад, изготвен и верифициран в съ-
ответствие с изискванията на наредбата по
чл. 131л, т. 2 ЗООС.